EkBass/fiwiki-20250220-pages-articles huggingface dataset:
Sinisirkkuset

Sinisirkkuset (Amaurospiza) on kardinaalien heimoon kuuluva varpuslintusuku. Aiemmin suku luokiteltiin sirkkujen heimoon. Sinisirkkusten sukuun kuuluu BirdLifen mukaan kolme lajia. Monissa lähteissä sukuun on sijoitettu enemmän kuin kaksi lajia. == Sinisirkkusiin kuuluvia lajeja == * Caroninsinisirkkunen (Amaurospiza carrizalensis) * Sinisirkkunen (Amaurospiza concolor) * Tummasinisirkkunen (Amaurospiza moesta) ==Lähteet== == Aiheesta muualla == *ITIS: Amaurospiza Luokka:Kardinaalit (linnut)
Liège–Bastogne–Liège 2010

Liège–Bastogne–Liège 2010 oli järjestyksessään 96. maantiepyöräilyn Liège–Bastogne–Liège-kilpailu. Se käytiin 258 kilometrin reitillä Liègestä Bastognen kautta Ans'iin 25. huhtikuuta 2010. Aleksandr Vinokurov voitti kilpailun pudotettuaan irtiottokumppaninsa Aleksandr Kolobnevin kyydistään kilpailun päättäneessä ylämäessä noin 500 metriä ennen maalia. Kaksikko oli karannut muilta kärkiajajilta noin 17 kilometriä ennen maalia Vinokurovin iskun seurauksena. Alejandro Valverde sijoittui alun perin kolmanneksi kukistettuaan loppukirissä Philippe Gilbertin ja Cadel Evansin. Valverde kuitenkin hylättiin hänen saatuaan takautuvasti kahden vuoden kilpailukiellon 1. tammikuuta 2010 alkaen. ==Tulokset== Lähde: Cycling Archives Ajaja Maa Joukkue Aika 1 Aleksandr Vinokurov Astana Team 6.37.48 2 Aleksandr Kolobnev Katjuša + 0.06 ~~Alejandro Valverde~~ ~~~~~~Caisse d'Epargne~~ \+ 1.04 3 Philippe Gilbert Omega Pharma-Lotto + 1.04 4 Cadel Evans BMC Racing Team + 1.04 5 Andy Schleck Team Saxo Bank + 1.07 6 Igor Antón Euskaltel-Euskadi + 1.07 7 Christopher Horner Team RadioShack + 1.07 8 Fränk Schleck Team Saxo Bank + 1.07 9 Alberto Contador Astana Team + 1.07 10 Thomas Voeckler Bbox Bouygues Télécom + 1.18 == Reitin nousut == Lähde: LeTour Ajettu km Nousu Pituus Jyrkkyys 69 km Côte de la Roche-en-Ardenne 2,8 km 4,9 % 116 km Côte de Saint-Roch 0,8 km 12,0 % 159 km Côte de Wanne 2,7 km 7,0 % 166 km Côte de Stockeu 1,1 km 10,5 % 186 km Col du Rosier 6,4 km 4,0 % 198 km Col du Maquisard 2,8 km 4,5 % 209 km Mont Theux 2,7 km 5,2 % 223 km Côte de la Redoute 2,1 km 8,4 % 238 km Côte de la Roche aux Faucons 1,5 km 9,9 % 252 km Côte de Saint-Nicolas 1,0 km 11,1 % == Osallistuneet tallit == Kilpailussa olivat mukana seuraavat joukkueet: *UCI ProTour -tallit: Ag2r-La Mondiale, Astana, Caisse d'Epargne, Euskaltel-Euskadi, Française des Jeux, Garmin- Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky *UCI Continental Circuits -tallit: Acqua & Sapone, Androni Giocattoli, Bbox Bouygues Télécom, BMC Racing Team, Cervélo TestTeam, Cofidis, Landbouwkrediet, Saur-Sojasun ja Topsport Vlaanderen-Mercator. == Lähteet == Luokka:Liège–Bastogne–Liège Luokka:Pyöräilykausi 2010
Ilari Talvitie

Ilari Talvitie (s. 2. marraskuuta 1990) on suomalainen salibandynpelaaja. Pelipaikaltaan hän on puolustaja. Kaudesta 2010–2011 alkaen hän on pelannut Espoon Oilersissa. Aiemmin hän pelasi Kirkkonummi Rangersissa 1996–2009, josta edustusjoukkueessa 2004–2009 tehopisteillä 26+21=47. ==Lähteet== Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
ISK

ISK viittaa seuraaviin asioihin: * Islannin kruunu, valuutta * Iso suomen kielioppi, tietokirja * Itä-Suomen koulu, oppilaitos * Itäsuomenkarja, nautarotu
Halton Hills

Halton Hills on 55 289 asukkaan (2006) kaupunki Ontarion provinssin eteläosassa Kanadassa. Halton Hills sijaitsee Haltonin piirikunnassa ja kuuluu Toronton metropolialueeseen sekä Kultaisen hevosenkengän talousalueeseen, joka on suurimmalta osaltaan tiheästi asuttua ja teollistunutta urbaania aluetta. Halton Hills on muodostettu yhdistämällä useita erillisiä kaupunkeja, kyliä ja asuinalueita. Halton Hillsin väkiluku on kasvanut viime vuosina voimakkaasti. Vuonna 2001 järjestetyssä väestönlaskennassa kaupungin väkiluku oli 48 184 asukasta. Vuoteen 2006 mennessä kaupungissa asui jo 55 289 asukasta, mikä on 14,7 prosenttiä enemmän kuin vuonna 2001. Väestönkasvun johdosta alueen asuntojen ja tonttien hinnat ovat nousseet voimakkaasti, noin kaksinkertaistuneet vuosien 2001–2006 välillä. Kaupungin läpi kulkee laaja Niagaran harjanne, joka on Unescon biosfäärialue. == Kaupungin asuinalueet == Halton Hills muodostettiin yhdistämällä useita kaupunkeja, kyliä ja asuinalueita. Kaupungin suurimmat asuinalueet ovat Acton ja Georgetown, joista jälkimmäisessä asuu noin kaksi kolmannesta kaupungin väestöstä. Muita pienempiä asuinalueita ovat Ashgrove, Glen Williams, Hornby, Limehouse, Mansewood, Norval, Scotch Block, Silver Creek, Speyside, Stewarttown ja Wildwood. == Historia == Vuoden 1650 tienoilla irokeesit kukistivat alueella aikaisemmin asuneet huronit, mutta eivät kuitenkaan asettuneet asumaan alueelle. Algonkini-intiaaneihin kuuluvat mississaugat käyttivät tilaisuuden hyväkseen ja asuttivat alueen. Brittiläiset ostivat intiaaneilta vuosien 1781–1818 aikana useita maa-aloja, mikä mahdollisti siirtolaisten muuton alueelle. Vuoteen 1850 mennessä loput alueella asuneet mississaugat uudelleensijoitettiin reservaatteihin. Ensimmäiset eurooppalaiset siirtolaiset saapuivat alueelle 1820-luvun alkupuolella. Ensimmäisinä asutettiin nykyinen Norval (noin 1820), Georgetown (1823) ja Acton (1825). 1800–1900-lukujen taitteessa metsäteollisuus, paperiteollisuus ja nahkateollisuus olivat tärkeimmät työllistäjät, mutta myöhemmin muu teollisuus ja palvelualat ovat nousseet tärkemmäksi työllistäjäksi. Halton Hillsin kaupunki muodostettiin 1. tammikuuta 1974 yhdistämällä alueen entiset kylät ja kaupungit keskushallinnon alaisuuteen. == Lähteet == == Aiheesta muualla == Luokka:Ontarion kaupungit Luokka:Suur-Toronto
Häme-Wiki

Häme-Wiki on alueellinen, avoin, Kanta-Hämettä esittelevä, internetissä oleva tietosanakirja, joka on tehty MediaWiki-alustalle. Häme-Wiki avattiin elokuussa 2009. Häme-Wikiin on koottu asukkaiden tarinoita, muistoja ja tunnelmia sekä entisiltä ajoilta että tästä päivästä. Häme-Wikissä on tekstien lisäksi myös kuvia. Yhdistykset ja laitokset voivat esitellä toimintaansa, yksittäiset asukkaat voivat kertoa muistelmiaan tuntemistaan henkilöistä tai omasta kotiseudustaan. Häme-Wikiin mahtuu monenlaista aineistoa. Harrastajakuvaajat voivat tallentaa sinne kiinnostavia kuvia tai videopätkiä, soittajat laittaa näytteitä musiikistaan. Siellä voi olla Aulangolta otettu isovanhempien hääkuva 1920-luvulta, videopätkä kotiseutuyhdistyksen pikkujoulusta tai kuvia nuorten taide- tai urheilutapahtumista. ==Kuinka Häme- Wikiin voi lisätä aineistoa?== Kuka tahansa voi kirjoittaa Häme-Wikiin artikkeleita sekä myös muokata siellä olevia kirjoituksia. Häme-Wikin sivuilla on ohjeet, joiden avulla on helppo tallettaa tekstejä ja kuvia. Hämeenlinnan pääkirjastossa ja tarvittaessa myös muissa kirjastoissa järjestetään opetusta wiki-kirjoittamisessa ja kuvien tallentamisessa. Jos asukkaat tai yhdistykset eivät itse halua tai voi tallentaa aineistoa Häme-Wikiin, kannattaa ottaa yhteyttä palvelun ylläpitäjiin Hämeenlinnan kaupunginkirjastoon. Tällöin voidaan yhdessä miettiä, miten kannattaa toimia. ==Häme-Wikin ylläpito== ===Periaatteet=== Vaikka Häme-Wiki on avoin kaikille kirjoittajille, sinne ei kuitenkaan voi kirjoittaa mitä tahansa. Kirjoituksissa tulee kunnioittaa yksityisyyden suojaa ja tekijänoikeuksia. Jos Häme-Wikiin laittaa kuvia tai ääninäytteitä, on tekijöiltä oltava lupa verkkojulkaisemiseen. Wiki- periaatteen mukaisesti jokaisesta muutoksesta jää jälki, jonka perusteella ylläpitäjät näkevät, kuka on tehnyt muutoksen ja millainen muutos on ollut. Tarvittaessa ylläpitäjä voi aina palauttaa aiemmat sivut. ===Ongelmia=== Syyskuun 2015 tilanteessa maaliskuuta 2013 aiemmat versiot artikkelien historioista puuttuivat eikä niitä syyskuuhun 2015 mennessä oltu saatu palautetuksi. ==Häme-Wikin toteuttaminen== Hämeenlinnan kaupunginkirjastossa alettiin kehittää Häme-Wikiä syksyllä 2008. Häme-Wiki on toteutettu ”Tiedon ja kulttuurin avoin oppimisympäristö verkossa” -projektissa, joka saa rahoitusta Manner-Suomen ESR-ohjelmasta vuosina 2008–2011. Häme-Wikin teknisestä toteutuksesta vastaa hämeenlinnalainen yritys Opiferum ja ulkoasusta graafikko Kaarina Helenius ja Hämeenlinnan kaupunginkirjasto. ==Aiheesta muualla== * http://www.hamewiki.fi Luokka:Elektroniset tietoteokset Luokka:Kanta-Häme Luokka:Wikiyhteisöt
Cold Lake

Cold Lake voi viitata seuraaviin asioihin: * Cold Lake, järvi Albertan provinssissa, Kanadassa. * Cold Lake, kaupunki Albertan provinssissa, Kanadassa. * Cold Lake, Celtic Frost yhtyeen albumi.
Syysunelma

Syysunelma voi viitata seuraaviin asioihin: * Syysunelma, Katri Helenan tunnetuksi tekemä kappale * 20 suosikkia – Syysunelma, Katri Helenan kokoelma- albumi vuodelta 1996
Sigfried Held

Sigfried Held (s. 7. elokuuta 1942) on entinen saksalainen jalkapalloilija ja valmentaja. Held syntyi Freudenthalissa Sudeettialueella. Hänen ensimmäinen seuransa oli Regionalliga Südissa pelannut Kickers Offenbach. Vuonna 1965 Held siirtyi Bundesliigaan Borussia Dortmundiin, jossa hän saavutti muun muassa cup-voittajien cupin voiton ja toisen sijan liigassa 1966. Held pelasi urallaan kaikkiaan 422 Bundesliigaottelua Dortmundissa, Offenbachissa ja Bayer Uerdingenissa. Held pelasi Saksan maajoukkueessa 41 maaottelua vuosina 1966–1973 ja teki niissä viisi maalia. Hän oli mukana 1966 MM-kisoissa, joissa Saksa oli toinen, ja 1970 MM-kisoissa, joissa hän sai pronssia. Pelaajauran jälkeen Held ryhtyi valmentajaksi. Hän valmensi muun muassa Bundesliigassa Schalkea ja Dynamo Dresdeniä sekä ulkomailla turkkilaista Galatasarayta, itävaltalaista Admira Wackeria ja japanilaista Gamba Osakaa. Lisäksi Held on valmentanut Islannin, Maltan ja Thaimaan maajoukkueita. == Lähteet == Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1942 syntyneet Luokka:Elävät henkilöt
Perintötorppa

Perintötorppa eli sukutorppa oli Suomessa ja Ruotsissa torppa, jollaisia talonpojat saivat 1767 annetun asetuksen perusteella muodostaa talonsa ulkotiluksille nuorempien lapsiensa perintöosuuden vastikkeeksi. Perintötorppien perustamisen tarkoituksena oli estää irtaimen väen muodostumista kyliin. Perintötorpat olivat yleisiä etenkin Pohjanmaalla. Asetus kumottiin 1800, jonka jälkeen perintötorppia ei saanut enää perustaa. ==Lähteet== Luokka:Suomen asutus- ja yhteiskuntahistoria Luokka:Maatalouden historia
Palstatila

Palstatila oli Suomessa 19.12.1864 annetun lohkomis- ja erottamisasetuksen mukaisesti toisesta tilasta erotettu siinä suhteessa epäitsenäinen tila, että sen maaverosta jäi vastaamaan emätila. Vastineena tästä palstatila maksoi emätilalle vuosittaisen palkintoveron. Lohkomalla muodostetut tilat olivat tässä suhteessa täysin itsenäisiä.Pettinen 1983: 156-157. Iso tietosanakirja, Otava 1931–1939, hakusana emätila. Palstatilalla ei ollut manttaalia eikä se suorittanut veroa valtiolle, vaan se suoritti emätilalle palkintoveroa. Palstatilajärjestelmä lakkautettiin 1926 annetulla lailla (340/1926), jolloin palstatiloista tuli vuoden 1927 alusta alkaen tavallisia tiloja, joille laskettiin myös manttaali.Otavan iso tietosanakirja, Otava 1960–1965, hakusana palstatila. Tämän jälkeen palstatilat ja emätilat olivat samanarvoisia itsenäisiä tiloja eikä palstatiloilla enää ollut eroa lohkomalla muodostettuihin itsenäisiin tiloihin nähden. Pettinen 1983: 158-159. ==Lähteet== * Pettinen, Maiju: Ositustoiminta. Teoksessa: ===Viitteet=== Luokka:Suomen asutus- ja yhteiskuntahistoria Luokka:Kiinteistöoikeus
Kodin Kuvalehti

Kodin Kuvalehti on suomalainen naistenlehti. Se oli vuoden 2017 tilaston mukaan Suomen suosituin niin levikillä kuin lukijamäärälläkin mitattuna. Kodin Kuvalehti on perustettu vuonna 1957 Mannerheimin Lastensuojeluliiton Terve lapsi -lehden jatkajaksi, ja kymmenisen vuotta myöhemmin se siirtyi Sanoman omistukseen. Päätoimittajana toimii Minna McGill (s. 1967). Artikkelit käsittelevät muun muassa sisustamista, ruokaa, työelämää ja rahaa, ihmissuhteita sekä lukijoiden elämänkokemuksia ja tarinoita. == Päätoimittajia == * Armo Nokkala 1946–1947 * Leena Karo 1994–2011Karo, Leena, arkistoluettelo, Päivälehden arkisto. Viitattu 19.8.2015. * Minna McGill 2011– == Lähteet == == Aiheesta muualla == * www.kodinkuvalehti.fi. Luokka:Suomalaiset naistenlehdet Luokka:Sanoma Media Finland Luokka:Media-alan tuotemerkit
Suuri Käsityö

Suuri Käsityö on Suomen suurin käsityölehti. Se on perustettu vuonna 1974. Lehden päätoimittaja on Leeni Hoimela. Suuri Käsityö -lehden sisällöstä löytyy inspiraatiota ja ohjeita niin neulomiseen kuin virkkaamiseen ja ompeluun. Lehden sisältöön kuuluvat myös askartelu ja sisustaminen. Vuosikertaan kuuluu 10 lehteä. Lehteä julkaisee Sanoma Media Finland. ==Lähteet== == Aiheesta muualla == * Suuri Käsityö -lehden verkkosivut Luokka:Suomalaiset harrastelehdet Luokka:Sanoma Media Finland Luokka:Media-alan tuotemerkit
Artpack

Artpack (suom. suoraan käännettynä taidepakkaus) on erilaista tietokoneella tehtyä, pääasiassa visuaalista taidetta sisältävä ja yleensä pakattu (esim. ZIP, RAR) arkisto. Käsite liittyy pääasiassa niin sanottuun "artskeneen", tällaisen digitaalisen taiteen tekoon keskittyneeseen alakulttuuriin. Artpackit sisältävät tyypillisesti ANSI- tai ASCII-taidetta tai VGA- bittikarttagrafiikkaa (hirez, high resolution). Tämän lisäksi niissä voi olla esimerkiksi RIPscrip-taidetta, MOD-musiikkia, erilaisia introja ja joskus myös runoutta tai muita kirjoituksia. Ensimmäinen varsinainen artpack oli todennäköisesti ACiD Productionsin julkaisema "The Acquisition" 1990-luvun alussa. Erilaisten artskeneryhmien tekemät artpackit nimettiin alkujaan yleensä julkaisukuukauden mukaan, esimerkkinä `ACDU0692.zip` (Acidin artpack kesäkuulta 1992). Myöhemmin, julkaisutahdin harvetessa ja muuttuessa satunnaisemmaksi, artpackeja alettiin nimetä julkaisujärjestyksessä, esimerkkinä `MIMIC50.ZIP` (ASCII-ryhmä Mimicin 50. artpack). == Aiheesta muualla == * Textfiles.com-sivuston artpack-hakemisto Luokka:Artskene
Max Krook

Karl Johan Maximilian (Max) Krook (3. tammikuuta 1860 Helsinki – 27. joulukuuta 1931 Helsinki) oli suomalainen säveltäjä ja ruotsin kielellä kirjoittanut kirjailija. Hän käytti myös nimimerkkejä Karl Johan ja Finne Svensk. Krookin vanhemmat olivat esittelijäsihteeri Karl Gabriel Krook ja Anna Karolina Gustava Wilhelmina Krook. Hän pääsi ylioppilaaksi 1879 Helsingin normaalilyseosta ja opiskeli sitten ulkomailla. Krook toimi myös vakuutusasiamiehenä. == Teoksia == * Nordische Lieder und Tänze (Nordiska visor och danser) für Pianoforte. Häft 1–2. Johann André, Offenbach am Main, 1890-luvulla *Från korsdragare : nutidsroman. Hugo Gebers förlag, Stockholm 1905 (nimimerkillä Finne Svensk) == Lähteet == * * Luokka:Suomalaiset säveltäjät Luokka:Suomenruotsalaiset kirjailijat Luokka:Vuonna 1860 syntyneet Luokka:Vuonna 1931 kuolleet
2,6-dikloorifenoli-indofenoli

2,6-Dikloorifenoli-indofenoli eli DCPIP (C12H7NCl2O2) indofenoliväriaineisiin kuuluva orgaaninen yhdiste. 2,6-Dikloorifenoli-indofenolia käytetään redox- indikaattorina muun muassa määritettäessä C-vitamiinipitoisuuksia ja fotosynteesitutkimuksessa. == Käyttö == 2,6-dikloorifenoli-indifenolia käytetään usein fotosynteesin valoreaktioiden tutkimiseen. Kasveissa NAPD+ toimii elektronien vastaanottajana niin kutsutussa Hillin reaktiossa ja pelkistyy. NAPD+ voidaan korvata reaktiossa 2,6-dikloori-indofenolilla, joka toimii elektronien vastaanottajana ja pelkistyy seuraavan reaktion mukaisesti: Hapettunut muoto on väriltään sininen ja pelkistynyt on väritön. Hapettunut, sininen yhdiste absorboi valoa 600 nanometrin aallonpituudella, mutta pelkistynyt muoto ei, joten fotosynteesireaktion etenemistä voidaan seurata spektrofotometrisesti. 2,6-Dikloorifenoli-indofenolia käytetään myös C-vitamiinin määrittämiseen volumetrisesti eli titraamalla. Emäksisissä tai neutraaleissa olosuhteissa 2,6-dikloorifenoli-indofenoli on sinistä ja happamissa punertavaa. Yhdiste hapettaa C-vitamiinin dehydroaskorbiinihapoksi ja pelkistyy värittömäksi yhdisteeksi. Ekvivalenttikohta saavutetaan, kun 2,6-dikloorifenoli-indofenoli värjää liuoksen vaaleanpunaiseksi. == Lähteet == == Aiheesta muualla == *KEGG: 2,6-Dichloroindophenol * 2,6-dikloorifenoli- indofenolin käyttöturvallisuustiedote, Sigma Aldrich (Merck), viitattu 30.5.2018. Luokka:Indikaattorit Luokka:Fenolit
Gunnar Laatio

Kaino Gunnar Laatio synt. Lindfors (10. syyskuuta 1915 Turku – 12. huhtikuuta 2010 Helsinki) oli suomalainen upseeri, vuori-insinööri ja Kokoomuksen kansanedustaja. Laation isä oli makkaratehtailija Hjalmar Lindfors, valkoisten tukija Suomen sisällissodassa. Punaiset hävittivät tehtaan, perhe pakeni ensin Loimaalle, isä sittemmin Kanadaan. Gunnar Laatio ryhtyi koulun jälkeen opiskelemaan Teknillisessä korkeakoulussa geologiaa 1937. Vuonna 1939 hän lähti talvisotaan vänrikkinä. Jatkosodan alussa hän oli luutnantti. Karhumäen taistelun jälkeen hänet ylennettiin kapteeniksi ja hän toimi Poventsassa pataljoonankomentajana. Myöhemmin hänestä tuli majuri ja Suomen sotaveteraaniliiton puheenjohtaja. Sodan jälkeen Gunnar Laatio toimi Outokumpu Oy:n Orijärven kuparikaivoksella Kiskossa toimitusjohtajana, minkä jälkeen Vihannin kaivoksen johtajana. Gunnar Laation poliittisen uran alku on erikoinen. Hän ilmoitti yhtiön johtajalle vuorineuvos Petri Brykille asettuneensa Kokoomuksen ehdokkaana ehdolle eduskuntavaaleissa. Laatio oli kaivosinsinöörinä lähes korvaamattomana pidetty, ja Bryk aikoi kieltää ehdokkuuden. Valtionyhtiö Outokummun tilitarkastajista SKDL:n kokenut humppilalainen Kaino Haapanen totesi ettei sitä todellakaan voi kieltää, mutta ei olisi syytä huoleen, koska Vihanti oli pieni kunta täynnä maalaisliittolaisia ja SKDL:n kannattajia. Vaalit 1970 menivät Kokoomuksen osalta hyvin puolueen saadessa peräti 11 lisäpaikkaa, mutta Gunnar Laatio valittiin eduskuntaan Oulun läänin vaalipiiristä 1970 ainoana kokoomuslaisena, ja hän sai uusituksi valintansa 1972. Hänen kansanedustajauransa päättyi vuonna 1975. Koko kansanedustajakautensa Laatio hoiti myös kaivoksen johdon eikä näin ollen siirtynyt päätoimiseksi poliitikoksi. Lisäksi hän toimi Oulun kaupunginvaltuustossa vuosina 1973–1976. Laatiolle myönnettiin yli-insinöörin arvonimi vuonna 1971. == Lähteet == * Kansanedustaja ja vuori-insinööri Gunnar Laatio == Aiheesta muualla == * Gunnar Laation muistokirjoitus Helsingin Sanomissa * Luokka:Kansanedustajat Luokka:Kansallisen Kokoomuksen poliitikot Luokka:Oulun kaupunginvaltuutetut Luokka:Kiskon kunnanvaltuutetut Luokka:Oulun vaalipiiri Luokka:Suomalaiset geologit Luokka:Suomalaiset insinöörit Luokka:Vuonna 1915 syntyneet Luokka:Vuonna 2010 kuolleet
Yrjö Vuorinen

Akseli Armas Yrjö Vuorinen (23. huhtikuuta 1887 Lahti – 18. helmikuuta 1931 Helsinki) oli suomalainen nimismies ja kirjailija.Ylioppilasmatrikkeli 1906, matrikkelinumero 30842Yrjö Vuorinen, Etelä-Saimaa, 21.02.1931, nro 21, s. 2, Kansalliskirjaston digitaaliset aineistotKuolleita, Helsingin Sanomat, 23.02.1931, nro 53, s. 4, Kansalliskirjaston digitaaliset aineistot Vuorisen vanhemmat olivat kiertokoulun opettaja Willehad Vuorinen ja Anna Jaakkola. Hän pääsi ylioppilaaksi Lahden yhteiskoulusta 1906 ja opiskeli sitten Helsingin yliopistossa. Vuorinen oli sittemmin liikealalla. Suomen sisällissodan alettua Vuorisen onnistui päästä punaisten linjojen läpi Lahdesta Vilppulan rintamalle, jossa hän oli sitten mukana taisteluissa. Hänet siirrettiin sitten eversti Hans Kalmin osastoon ja hän oli sodan loppuun saakka tämän osaston riveissä. Vuoden 1918 lopulla hänet nimitettiin Savitaipaleen ja Suomenniemen piirin vt. nimismieheksi ja vakinainen nimismies hänestä tuli seuraavana vuonna. Hänet nimitettiin Lappeen piirin nimismieheksi vuonna 1922 ja tätä virkaa hän hoiti vuoden 1929 loppuun saakka. Lappeen piirin nimismiehenä toiminut Vuorinen pidätettiin tammikuussa 1930 kun paljastui että hän oli kavaltanut 150 000 markkaa hänen kauttaan kulkeneita varoja.Kavalluksien aikakaudelta, Käkisalmen Sanomat, 21.01.1930, nro 7, s. 4, Kansalliskirjaston digitaaliset aineistot Lappeenrannan raastuvanoikeus tuomitsi 3. maaliskuuta 1930 Vuorisen raskauttavien asianhaarain vallitessa virkamiehenä tehdystä kavalluksesta 2 vuoden 6 kuukauden kuritushuonerangaistukseen sekä korvaamaan valtiolle kavaltamansa rahasummat.Nimismies Vuorisen kavallusjuttu, Uusi Suomi, 04.03.1930, nro 61, s. 12, Kansalliskirjaston digitaaliset aineistot Vuorisen pääteos on meriympäristöön sijoittuva jännitysromaani Saaren kirot. Hän kirjoitti myös näytelmän Umpikujassa, jota esitettiin Kansallisteatterissa. Yrjö Vuorinen kuoli keuhkokuumeeseen Helsingin keskusvankilassa helmikuussa 1931. ==Teoksia == * Saaren kirot : kertomus Suomenlahden eläjistä. Otava 1927 * Umpikujassa : nelinäytöksinen näytelmä. Otava 1929 == Lähteet == * * Kymenlaakson kirjailijat : Yrjö Vuorinen == Viitteet == Luokka:Suomalaiset kirjailijat Luokka:Suomalaiset poliisit Luokka:Suomen sisällissodan valkoiset Luokka:Vuonna 1887 syntyneet Luokka:Vuonna 1931 kuolleet
Sellaista elämä on

Sellaista elämä on voi viitata seuraaviin asioihin: * ”Sellaista elämä on”, Juha ”Watt” Vainion kappale vuodelta 1983 * Sellaista elämä on, Vainion albumi vuodelta 1983 * Junnun parhaat – Sellaista elämä on, Vainion kokoelma-albumi vuodelta 1993 * Junnu Vainio – sellaista elämä on, vuonna 2018 julkaistu Vainion elämäkerta
Sellaista elämä on (kappale)

Sellaista elämä on Juha ”Watt” Vainion sanoittama, säveltämä ja esittämä kappale. Kappale äänitettiin vuonna 1983, ja se julkaistiin samana vuonna samannimisellä albumilla Sellaista elämä on.Legendan laulut s. 85 Vaikka kappaletta ei koskaan julkaistu singlenä, se on Vainion tunnetuimpia kappaleita. == Kappaleen historia == Vainio kertoi saaneensa virikkeen lauluun elokuvasta Yön siirrot (Night Moves), jossa Gene Hackman näyttelee yksityisetsivää. Elokuvassa eräässä kohtauksessa nuori tyttö itkee sängyssä elämänsä vaikeuksia, jolloin Hackmanin hahmo lohduttaa tyttöä sanomalla, että jos elämä on vaikeaa 16-vuotiaana, niin se on ihan yhtä vaikeaa nelikymppisenäkin.Juha Vainio – Sellaista elämä on – Sadan vuoden syke, 1.4.2010, YLE Radio Laulussa lauletaanikin muun muassa ”Sinä kulkija kuustoistavuotias” ja ”Joskus itkeehän myös nelikymppinen”. Myös Vainio itse oli tuolloin nelikymppinen. == Äänitys == Sellaista elämä on äänitettiin Takomo-studioilla Helsingissä vuonna 1983. Äänittäjinä toimivat Juha Laakso ja Jukka Teittinen, ja kappaleen tuotti Vainion pitkäaikainen yhteistyökumppani Jaakko Salo. Kappale on sovitukseltaan bossanova-balladi. Sen sovitti Markku Johansson.Legendan laulut s. 59 Alkuperäisversiolla oli mukana seuraavat muusikot: * Juha ”Watt” Vainio – laulu * Markku Johansson – kapellimestari, flyygelitorvi * Nacke Johansson – sähköpiano * Heikki Laurila – kitara * Tapio Salo – basso * Tapani ”Nappi” Ikonen – rummut, lyömäsoittimet \+ jousiryhmä: * Heikki Hämäläinen, Yrjö Lasonpalo – viulut * Heikki Vehmanen – alttoviulu * Leena Kavilo – sello == Julkaisu == ”Sellaista elämä on” julkaistiin vuonna 1983 nimikkoalbumillaan Sellaista elämä on. Se oli albumin a-puolen viimeinen kappale. Myöhemmin kappale on julkaistu Vainion kokoelmilla Lauluntekijä ja laulajaLegendan laulut s. 103, 20 suosikkia – Albatrossi, Legendan laulut – Kaikki levytykset 1963–1990 ja sen tiivistelmällä Legendan laulut – 48 mestariteosta. Kappaleen mukaan on nimetty muun muassa hänen vuoden 1993 kokoelma-albuminsa Junnun parhaat – Sellaista elämä on ja Jaakko Salon toimittama kirja Sellaista elämä on. Kappaleen on levyttänyt myös muun muassa Vesa-Matti Loiri, jonka versio on hänen vuonna 2003 julkaistulla albumillaan Ystävän laulut. == Lähteet == === Kirjallisuuslähteet === * === Viitteet === == Aiheesta muualla == * Suomen äänitearkisto: Hakutulos kappaleelle Sellaista elämä on Luokka:Vuoden 1983 kappaleet Luokka:Juha Vainion sanoittamat kappaleet Luokka:Juha Vainion säveltämät kappaleet Luokka:Suomalaiset iskelmät
József Antall

József Antall (8. huhtikuuta 1932 – 12. joulukuuta 1993) oli Unkarin ensimmäinen demokraattisesti valittu pääministeri kommunistivallan päättymisen jälkeen. == Elämäkerta == Antall kuuluu vanhaan alemman aatelin sukuun. Hänen isänsä József Antall vanhempi oli aikoinaan ministerinä sekä ennen ja jälkeen sodan, ja Pienviljelijöiden, maataloustyöläisten ja kansanpuolueen perustajajäsen (1931), sekä toisen maailmansodan aikana hallituksen pakolaiskomitean puheenjohtaja. József Antall nuorempi opiskeli unkarin kieltä ja kirjallisuutta Budapestin yliopistossa. Hän menetti opettajantyönsä osallistuttuaan vuoden 1956 kansannousun aikana Pienviljelijöiden puolueen uudelleenperustamiseen ja työskenteli myöhemmin kirjastonhoitajana. Hän kiinnostui myöhemmin lääketieteen historiasta ja kirjoitti 80 lääkärin elämäkerrat. Hän sai myös kansainvälistä tunnustusta työlleen. Antall valittiin 1989 Magyar Demokrata Fórum -puolueen johtoon. MDF voitti vuoden 1990 vaalit, ja hänestä tuli pääministeri. Siirtymä markkinatalouteen oli vaikea talouden romahtaessa ja rikollisuuden räjähtäessä. Antall kiisteli liberaaleja edustaneen presidentti Árpád Gönczin kanssa sekä hallituksen sisällä aikomuksestaan ottaa katolinen usko osaksi kouluopetusta. Antall kuoli syöpään joulukuussa 1993, ennen pääministerikautensa loppua. Hänen lyhytaikaiseksi seuraajakseen ennen vaaleja tuli sisäministeri Péter Boross. == Lähteet == Luokka:Unkarin pääministerit Luokka:Unkarilaiset aateliset Luokka:Vuonna 1932 syntyneet Luokka:Vuonna 1993 kuolleet
Epiphone Les Paul

Epiphone Les Paul on Epiphonen valmistama sähkökitaramalli, joka ulkoisesti muistuttaa hyvin läheisesti Gibson Les Paulia. Epiphone on Gibsonin omistuksessa, ja sen Les Pauleja tehdään Kiinassa, Etelä-Koreassa ja Indonesiassahttps://gear-vault.com/epiphone-les-paul-mic-vs-mik/. Epiphone Les Paulit ovat hinnaltaan Gibson Les Paul -malleja selvästi edullisempiahttps://reverb.com/news/gibson-vs-epiphone-the-differences-that- matter. Epiphone Les Paul -kitaraa käyttää muun muassa heavy metal -yhtye Twisted Sisterin rytmikitaristi Jay Jay French. == Lähteet == == Aiheesta muualla == Luokka:Epiphonen sähkökitarat
Tyra Westerlund

Tyra Margareta Westerlund (25. huhtikuuta 1878 Vähäkyrö – 23. helmikuuta 1920 Hattula) oli suomalainen runoilija. Westerlund kirjoitti runoja suomen, ruotsin ja saksan kielellä. == Teoksia == * Lauleluitani : poimintoja / Mina sånger : utplock. J. J. Westerlund, Hattula 1920 == Lähteet == * Luokka:Suomalaiset runoilijat Luokka:Vuonna 1878 syntyneet Luokka:Vuonna 1920 kuolleet
Sigurd Wegelius

Sigurd Wegelius (22. kesäkuuta 1884 Helsinki – 26. huhtikuuta 1920 Viipuri) oli suomalainen ruotsin kielellä kirjoittanut kirjailija. == Teoksia == * Ett blad ur lidandets underbara bok. Söderström, Helsingfors 1914 * Ackord : noveller. Söderström, Helsingfors 1915 * Dårar : novell i dialog. Söderström, Helsingfors 1916 == Lähteet == * Luokka:Suomenruotsalaiset kirjailijat Luokka:Vuonna 1884 syntyneet Luokka:Vuonna 1920 kuolleet
Parsoninkameleontti

Parsoninkameleontti (Calumma parsonii) elää Madagaskarilla. Se kuuluu kissankokoisena kahteen suurimpaan kameleonttilajiin, ja siitä tunnetaan useita hyvinkin paljon toisistaan poikkeavia kirkkaanvärisiä ja usein kirjavia ilmenemismuotoja. Parsoninkameleontti kasvaa 47 – 68 cm pitkäksi.ARKive == Lähteet == Luokka:Kameleontit
Sound of Music (musikaali)

Sound of Music on Richard Rodgers ja Oscar Hammerstein II Broadway-musikaali vuodelta 1959. He toivat Maria Augusta Trappin muistelmiin Laulava Trappin perhe löyhästi pohjautuvan teoksen teatteriin. Musikaali sisältää muun muassa tunnetut laulut: ”Kun vuorelle käyn”, ”Mikä vois olla sen mukavampaa”, ”Do-Re- Mi” ja ”Edelweiss”. The Sound of Music oli viimeinen yhteistyö, jonka maineikas musikaalientekijäduo Richard Rodgers ja Oscar Hammerstein tekivät yhdessä, sillä Hammerstein kuoli pian musikaalin valmistumisen jälkeen. Hän ei ehtinyt nähdä elokuvaa. Musikaali perustuu löyhästi Maria von Trappin ja hänen perheensä elämään. Monia yksityiskohtia ja pääjuoni on lainattu Maria von Trappin kirjasta, mutta useita oleellisia seikkoja von Trappin perheestä muunneltiin musikaaliin. Esimerkiksi ainoastaan kapteeni esiintyy musikaalissa oikealla nimellään. Marian oikea nimi oli todellisuudessa Maria Augusta Kutchera, ei Maria Rainer, kuten musikaalissa. Kapteeni oli leski, ja perheessä oli seitsemän lasta, mutta musikaaliin lasten nimet ja iät muutettiin. Todellisuudessa perheen vanhin lapsi ei edes ollut tyttö vaan poika Rupert. Rupertia (joka oli musikaalin Friedrichin esikuva) seurasivat sisarussarjassa Agathe (Liesl), Maria Franziska (Louisa), Werner (Kurt), Hedwig (Brigitta), Johanna (Marta) ja Martina (Gretl). Oikea kapteeni von Trapp (Georg von Trapp), toisin kuin musikaalissa, oli hyvin lempeä ja rakastava isä, kun taas oikea Maria oli, toisin kuin musikaalissa, sangen temperamenttinen, äkkipikainen ja päättäväinen. Suomessa Sound of Musicista on tehty 2010-luvun loppuun mennessä ainakin kolmisenkymmentä produktiota useissa ammatti- ja harrastajateattereissa sekä suomeksi että ruotsiksi. == Juoni == Tarinassa nunna Maria lähetetään itävaltalaisen leski-kapteeni von Trappin seitsemän lapsen kotiopettajaksi. Rakastettava Maria tuo musiikin iloa lapsilaumaan, mutta ankara kapteeni ei sitä voi ensin hyväksyä. Lopulta Maria ja kapteeni kuitenkin rakastuvat palavasti toisiinsa. Sitten he menevät naimisiin. Tarinan loppupuolella koko perhe pakenee natseja Alppien yli. == Lähteet == == Aiheesta muualla == Luokka:Yhdysvaltalaiset musikaalit‎ Luokka:Tony-palkinnon voittaneet musikaalit
Eino Karttunen

Eino Pentti August Karttunen (14. marraskuuta 1883 Rääkkylä – 13. marraskuuta 1920 Kerimäki)† Eino Karttunen, Savonmaa, 1920, No 132, sivu 2, julkaistu 23.11.1920 oli suomalainen sanomalehtimies ja kirjailija joka käytti nimimerkkejä Karttu ja Hypönniemi. Karttunen kävi viisi luokkaa Joensuun klassillista lyseota ja Suomen Liikemiesten Kauppaopiston Helsingissä. Tämän jälkeen hän toimi sanomalehtialalla toimien muun muassa Uusmaalaisen toimituksessa sekä helsinkiläisen pilalehti Tuulispään toimittajana. Karttusella oli taipumus humoristiseen kielenkäyttöön ja hän julkaisi useita leikillisiä sepeitelmiään sanomalehdissä, etupäässä pilalehdissä. Lisäksi hän toimi suomentajana. Karttunen osallistui sisällissotaan toimien valkoisten puolella sanitäärinä, jossa toimessa hän vilustui pahasti menettäen terveytensä kuollen kotonaan Kerimäellä marraskuussa 1920. == Teoksia == * Puoli tusinaa humoreskeja, kirjoittanut Hypönniemi. Vasama, Helsinki 1914 * Joulutervehdys 1916, toimittaja Eino Karttunen ; taiteellinen valvoja O. Furuhjelm ; julkaisija Emil Sundell. Emil Sundell, Helsinki 1916 == Lähteet == * === Viitteet === Luokka:Suomalaiset kirjailijat Luokka:Suomalaiset toimittajat Luokka:Vuonna 1883 syntyneet Luokka:Vuonna 1920 kuolleet
Ruth Hannula

Ruth Ellen Hannula (2. maaliskuuta 1894 Ruovesi – 25. helmikuuta 1920 Porvoo) oli suomalainen ruotsin kielellä kirjoittanut runoilija. == Teoksia == * Skogens sånger. Schildt, Borgå 1917 * 1918 i snö och sol. Söderström, Helsingfors 1918 * Unga visor : dikter. Söderström, Helsingfors 1919 == Lähteet == * Luokka:Suomalaiset runoilijat Luokka:Vuonna 1894 syntyneet Luokka:Vuonna 1920 kuolleet
5-HTTLPR

5-HTTLPR on serotoniinin aineenvaihduntaa koodaava geeni. Eräs geenin muutoksista vaikuttaa alkoholismiin. Serotoniini puolestaan vaikuttaa henkilön impulsiivisuuteen. Geenin eri muodot vaikuttavat myös masennustaipumukseen.Aikuistuesta apua huonosti kohdelluille lapsille, YLE Tiedeuutiset/YLE Terveys, 16.11.2004 ==Lähteet== *Geenit lisäävät riskiä sairastua alkoholismiin ja vaikuttavat juomatapoihin, Itä-Suomen yliopisto ===Viitteet=== Luokka:Geenit
SLC6A4

SLC6A4 on eräs geeneistä. Eräs geenin alleeleista liittyy voimakkaasti alkoholin kertakulutukseen.Taipumus änkyräkänneihin geenissä, Tiede.fi, 22.11.2008 Geenin alkoholinkulutukseen vaikuttava alleeli on T-Alleeli. T-Alleeli aiheuttaa serotiinin takaisinottajamolekyylin vähäisemmän ilmestymisen. Geeni koodaa integraalista kalvoproteiinia. Koodattu proteiini estää serotoniinin toiminnan. Proteiini on psykomotoristen stimulanttien kohteena. SLC6A4 Geenin on todettu vaikuttavan serotoniinin takaisinottoon ja geenillä voi olla vaikutusta kätkytkuolemassa Alzenheimerin taudissa esiintyvässä aggressiivisessa käyttäytymisessä sekä emotionaalisen trauman kokeneen ihmisen masennuksessa.http://www.genecards.org/cgi- bin/carddisp.pl?Gene=SLC6A4 ==Lähteet== Luokka:Geenit
JMJD2C

JMJD2C on eräs ihmisen geeneistä. Geeni sijaitsee kromosomissa 9p24.1 SLC1A1- ja JMJD2C-geenien assosiaatio autismin kirjoon suomalaisessa väestössä, Theseus.fi, 27.2.2009 Geeni assosioituu autismiin. Geeni jakautuu 21 eksoniin. Geenio koodaa GASC1 proteiineja, jotka puolestaan säätelevät geenien transkriptiota ottamalla pois histoniproteiinien metyyliryhmiä, jotka pakkaavat kromatiineja. ==Lähteet== Luokka:Geenit
Ferrol

Ferrol on kaupunki ja kunta Luoteis-Espanjassa. Ferrol sijaitsee Atlantin rannikolla A Coruñan maakunnassa Galician itsehallintoalueella. Kunnan väkiluku on 68 308 (2016) ja metropolialueen 241 528 (2011). Ferrol on merkittävä laivanrakennuksen keskus ja Espanjan laivaston tukikohta. Kaupunki oli kenraali Francisco Francon syntymäpaikka ja tunnettiin hänen mukaansa nimellä El Ferrol del Caudillo vuosina 1938–1982. == Tunnettuja ihmisiä == * Francisco Franco (1892–1975), caudillo * Gonzalo Torrente Ballester (1910–1999), kirjailija * Mabel Rivera (s. 1952), näyttelijä * Nacho Novo (s. 1979), jalkapalloilija == Kuvia == Ferrol-021.jpg|Kaupungintalo Ferrol-024.jpg|Praza de Armas Ferrol streets 2015 4.JPG|Rúa Magdalena Ferrol parc 2015.JPG|Praza da Constitución Parador de Ferrol 3.jpg|Parador de Ferrol ==Lähteet== == Aiheesta muualla == * Kunnan sivusto Luokka:Galician kaupungit
Helgolandrysä

Helgolandrysä on lintujen pyydystämiseksi rengastamista varten rakennettu suurikokoinen rakennelma. Helgolandrysiä on monen kokoisia, suurimpien ollessa 30 metriä pitkiä ja 15 metriä korkeita. Rysän runko on rakennettu metalli- tai puupylväistä, joiden varaan on vaijerien avulla pingotettu vahva muoviverkko. Rysän paikka on valittu siten, että mahdollisimman paljon muuttavia lintuja lentää sen tuntumassa. Tällaisia paikkoja ovat eristyneiden saarten (esimerkiksi Signilskär, Helgoland) pesaikot tai metsiköt tai rannikoiden johtolinjat ja niemet (esimerkiksi Viron Kabli, Liettuan Ventės ragas). Rysässä on laaja nielu, joka on suunnattu siten, että linnut lentävät sitä kohti. Joillakin lintuasemilla käytetään houkuttimia tai pelottimia, että ylilentävät parvet saadaan pudottamaan korkeutta. Rysän perällä on suppilo, johon linnut kerääntyvät, ja josta ne poimitaan rengastettavaksi. Helgolandrysän kehitteli saksalainen Hugo Weigold työskennellessään Helgolandissa 1910. Rysiä on käytössä useilla lintuasemilla. == Aiheesta muualla == *Kuvia Kablin rysästä Luokka:Ornitologia
Lauri Suomalainen

Lauri Lemmetty Samuli Suomalainen (12. toukokuuta 1877 Helsinki – 15. helmikuuta 1901 Sortavala) oli suomalainen seminaarin lehtori ja kirjailija. Suomalaisen vanhemmat olivat seminaarin lehtori Kaarlo Kustaa Samuli Suomalainen ja Hilma Katarina Charlotta Bähr. Hän pääsi ylioppilaaksi Joensuun lyseosta 1896 ja valmistui Helsingin yliopistosta filosofian kandidaatiksi ja maisteriksi vuonna 1900. Suomalainen toimi Sortavalan seminaarin suomen kielen vt. lehtorina 1900–1901. == Teoksia == * Jaakko Fredrik Lagervall: kirjallisuushistoriallisia piirteitä. Helsinki: Suomalaisen Kirjallisuuden Seura, 1901, 1903. * Puolue ja työväen asia. Helsinki, 1905. == Lähteet == * * Luokka:Suomalaiset kirjailijat Luokka:Vuonna 1877 syntyneet Luokka:Vuonna 1901 kuolleet
Alexander Boehm

Valentin Anders Alexander Boehm (5. helmikuuta 1834 Sortavala – 22. maaliskuuta 1904 Helsinki) oli suomalainen kamreeri ja ruotsin kielellä kirjoittanut runoilija. Hän käytti nimimerkkiä A. B. Boehmin vanhemmat olivat kauppias Alexander Gottfried Boehm ja Charlotta Matilda Kyntzell. Hän pääsi ylioppilaaksi Vaasan lukiosta 1853 ja valmistui Helsingin yliopistosta filosofian kandidaatiksi ja maisteriksi vuonna 1860. Boehm toimi Suomen Hypoteekkiyhdistyksen kamreerina 1866–1901. == Lähteet == * * Luokka:Suomalaiset runoilijat Luokka:Vuonna 1834 syntyneet Luokka:Vuonna 1904 kuolleet
Albin Granlund

Albin Granlund (s. 1. syyskuuta 1989 Parainen) on suomalainen jalkapalloilija, joka edustaa Veikkausliigassa pelaavaa FC Interiä. Hän on pelipaikaltaan laitapuolustaja ja pystyy pelaamaan niin oikealla kuin vasemmalla. Granlund on Pargas IF:n kasvatti ja hän edusti Turun Palloseuran reservijoukkue Åbo IFK:ta ennen siirtymistään Rovaniemen Palloseuraan. Rovaniemelle hän tuli John Allenin houkuttelemana. Granlund antoi RoPS:lle näyttöjä mm. Umbro Cupissa Oulussa ja vakuutti valmennusjohdon sopimuksen arvoisesti. Kauden 2011 jälkeen Granlund oli Veikkausliiga-seura JJK:n testissä, muttei saanut sopimusta. Hän solmi Rovaniemen Palloseuran kanssa vuoden mittaisen jatkosopimuksen toukokuussa 2012. Kaudeksi 2014 Granlund siirtyi IFK Mariehamniin, jossa hän voitti Suomen Cupin vuonna 2015 ja Veikkausliigan mestaruuden kaudella 2016. Marraskuussa 2017 hän teki kolmen vuoden sopimuksen Örebron kanssa. Kolmen kauden ja 65 Allsvenskan-ottelun jälkeen Granlund siirtyi Puolan Ekstraklasaan Stal Mielecin riveihin vapaalla siirrolla tammikuussa 2021. Sopimus Stal Mielecissä ulottui kesään 2022. Sopimuksen umpeuduttua Granlund palasi elokuussa 2022 Suomeen ja IFK Mariehamnin riveihin loppukauden kattavalla sopimuksella. Granlund ei koskaan saanut tililleen nuorisomaaotteluita, mutta A-maajoukkueessa hän debytoi Marokkoa vastaan 9. tammikuuta 2018. Vuoden 2020 EM-kisojen karsinnoissa Granlund pelasi neljä ottelua, mutta lopulliseen EM- joukkueeseen häntä ei lopulta valittu. ==Saavutukset== RoPS * Suomen Cup: 2013 IFK Mariehamn * Veikkausliiga: 2016 * Suomen Cup: 2015 ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1989 syntyneet Luokka:Elävät henkilöt
Hannu Viktor Salminen

Hannu Viktor Salminen (1. maaliskuuta 1890 Sahalahti – 22. tammikuuta 1908) oli suomalainen runoilija. Hänen isänsä oli rovasti Viktor Salminen. Salmisen sisaruksia olivat jääkärimajuri Aarne Salminen ja tanssinopettaja Helvi Salminen. == Teokset == * == Lähteet == * (Arkistoitu linkki) ===Viitteet=== Luokka:Suomalaiset runoilijat Luokka:Vuonna 1890 syntyneet Luokka:Vuonna 1908 kuolleet
Avoin pelimaailma

Avoin pelimaailma on videopeleissä käytettävä virtuaalimaailma, jota pelaaja voi vapaasti tutkia. Pelisuunnittelun lähtökohtana on epälineaarinen pelaaminen ja laajat pelialueet, joissa on monta eri keinoa saavuttaa asetetut tavoitteet. Joissakin peleissä avoimen pelimaailman mallina on käytetty oikean maailman paikkaa kuten New Yorkia. Monet avoimen pelimaailman pelit sisältävät silti rajoituksia jossain kohdin pelimaailmaa, yleensä joko pelimoottorin ja -suunnittelun rajallisuuden takia tai juonellisista syistä. Olennaista avoimelle pelimaailmalle on, että pelaaja voi pelimaailman sääntöjen rajoituksien mukaan päättää milloin tekee asioita liikkuessaan vapaasti maailmassa. Varhaisimmat avoimen pelimaailman pelit olivat tekstiseikkailuja, kuten Colossal Cave Adventure. Muita varhaisia pelejä ovat Ultima-sarja sekä Elite. Tunnettuja avoimen pelimaailman pelejä ovat muun muassa Metroid (1986), The Legend of Zelda (1986), The Elder Scrolls -pelisarja (1994–), Grand Theft Auto -pelisarja (1997–), Driver-pelisarja (1999–), The Godfather -pelit (2006 ja 2009), Assassin’s Creed -pelisarja (2007–), Batman: Arkham pelisarja (2009–), Far Cry -pelisarja (2004–), ARMA 2 (2009), Minecraft (2009), Just Cause -pelisarja (2010–) ja Dead Island -pelit (2011 ja 2016). ARMA 2:ssa pelimaailma jatkuu satunnaisesti generoituna äärettömyyteen varsinaisen pelialueen ulkopuolella. Minecraftissä taas jokainen maailma on täysin erilainen ja maailma voi olla yhteensä yhdeksän tuhannen maapallon kokoinen, ennen kuin järjestelmärajoitukset tulevat vastaan. == Katso myös == * Hiekkalaatikkopeli == Lähteet == ==Aiheesta muualla== * The 10th Hour 10.09.09: Top 10 Open World Games Luokka:Videopelikäsitteet *
Hiekkalaatikkopeli

Hiekkalaatikkopeli on videopeli, jossa pelaajan toimintaa ohjataan vain vähän tai ei lainkaan. Hiekkalaatikkopelissä voi olla laajalti eri pelisuunnittelun elementtejä avoimesta pelimaailmasta epälineaariseen rakenteeseen. Hiekkalaatikkopelin tekeminen vaatii enemmän kehitystä ohjelmistotasolla, jotta se tukee erilaisia pelitapoja. Varhaiset seikkailupelit kuten Adventure muuttivat totuttua pelimekaniikkaa ja pelaajalla ei ollut enää tarvetta pelata kelloa vastaan: peliä pystyi pelaamaan viihteellisemmin. Hiekkalaatikkopeleissä on myös jossakin määrin rakentamisen ominaisuuksia alkaen vuoden 1981 videopelistä Utopia. Lisäksi peleissä voi olla simulaatiopelin aineksia. == Katso myös == * Avoin pelimaailma == Lähteet == Luokka:Videopelikäsitteet
Ventės ragas

Ventės ragasin lintuasema sijaitsee Liettuan Šilutėn alueella, Kuurinmeren pohjoisrannan niemen kärjessä Windenburger Eckessä. Liettualainen lintutieteilijä Tadas Ivanauskas perusti Ventės ragasin lintujen rengastusaseman vuonna 1929. Asema on eräs Euroopan vanhimmista ja toimii edelleen aktiivisesti. Siellä keskitytään etenkin syysmuuttoon, sijaitseehan asema pitkän etelään työntyvän niemen kärjessä. Sen maisemaa hallitsee suurikokoinen helgolandrysä. == Aiheesta muualla == *Kuvia *Windenburger Ecke (GenWiki) *Lintumatkat Luokka:Liettuan maantiede Luokka:Lintuasemat
Fred Jerkins III

Fred Jerkins III on yhdysvaltalainen lauluntekijä ja musiikkituottaja, joka tunnetaan parhaiten tekemästään työstä veljensä Rodney Jerkinsin kanssa. Jerkins on kirjoittanut yhteistyössä Rodney Jerkinsin ja LaShawn Danielsin kanssa useita hittikappaleita, muun muassa kappaleen "The Boy Is Mine" Brandylle ja Monicalle, kappaleet "Say My Name" ja "Lose My Breath" Destiny's Childille sekä kappaleen "It's Not Right (But It's Okay)" Whitney Houstonille. Luokka:Yhdysvaltalaiset lauluntekijät Luokka:Yhdysvaltalaiset musiikkituottajat Luokka:Grammy-palkinnon saajat Luokka:Syntymävuosi puuttuu Luokka:Elävät henkilöt
Tadas Ivanauskas

Tadas Ivanauskas, syntyään Tadeusz Iwanowski, (16. joulukuuta 1882 Woblast Hrodna, Valko-Venäjä – 1. kesäkuuta 1970 Kaunas, Liettua) oli puolalais- liettualainen eläintieteilijä ja biologi, joka oli perustamassa Vytautas Suuren yliopistoa. Ivanauskas opiskeli Varsovan kimnaasissa ja muutti valmistuttuaan 1901 opiskelemaan Pietarin yliopistoon. Siellä hän tutustui liettualaisiin opiskelijoihin ja opetteli liettuan kielen. Vuonna 1905 hän muutti Pariisiin ja opiskeli Sorbonnessa luonnontieteitä valmistuen 1909. Hän palasi Pietariin jatkamaan opintojaan ja valmistui sieltä 1910. Ivanauskas työskenteli vastikään Pietariin perustetussa Zootom-laboratoriossa ja retkeili kesäisin Liettuassa keräämässä aineistoa tutkimuksiaan varten. Vuosina 1914 ja 1917 hän osallistui Murmanskin ja Arkangelin seuduille sekä Norjaan tehdyille tutkimusretkille. Vuonna 1918 hän palasi Liettuaan ja yhdessä vaimonsa Honoratan kanssa avasi ensimmäisen liettuankielisen koulun. Vuonna 1920 Ivanauskas muutti Kaunasiin ja toimi maatalousministeriön neuvonantajana. Yhdessä Konstantina Regeliksen kanssa hän oli perustamassa Kaunasin kasvitieteellistä puistoa 1923. Yhdessä vaimonsa kanssa hän ryhtyi järjestämään vuosittaista kansallista lintupäivää ja puiden istutuspäivää. Ivanauskas toimi Liettuan yliopiston (myöhemmin Vytautas Suuren yliopisto) professorina 1922–1940 ja eläintieteen laitoksen johtajana vuodesta 1929 alkaen. Vuosina 1940–1941 hän toimi vastaperustetun Vilnan yliopiston professorina. Vuonna 1944 hän palasi takaisin tähän virkaan, jossa toimi vuoteen 1956 saakka. Hänellä oli professuuri myös Kaunasin lääketieteellisessä instituutissa 1954–1970. Ivanauskas oli perustamassa erästä Euroopan varhaisimmista lintuasemista Ventės ragasiin 1929. Hän perusti myös eläintieteellisen museon 1918, Žuvintasin suojelualueen ja Kaunasin eläintarhan 1938. Hän julkaisi kaikkiaan 37 painotuotetta, muun muassa kirjan Liettuan linnuista. Vuodesta 1941 lähtien Ivanauskas oli Liettuan tiedeakatemian jäsen. Luokka:Puolalaiset ornitologit Luokka:Liettualaiset tieteilijät Luokka:Ornitologit Luokka:Vuonna 1882 syntyneet Luokka:Vuonna 1970 kuolleet
Soukko

Soukko (myös Souko) on yksinäistilan muodostama kylä Mynämäen kunnan Mietoisissa, Varsinais-Suomessa. Kylä sijaitsee Kustavintien varrella lähellä Vehmaan rajaa. Soukon yksinäistila oli 1500-luvun alussa yhden manttaalin suuruinen. Vuonna 1649 tilan omistukseensa hankkinut Patrik Ogillwes vaihtoi Soukon vuonna 1684 Hämeen läänissä sijaitsevaan tilaan.Kauko-Vainio: Mietoisten kulttuurimaisema ja vanha rakennuskanta, s. 152 Samana vuonna Soukon tila peruutettiin kruunulle ja siitä tuli ratväkirykmentin everstin toisen torvensoittajan puustelli.Lahtinen: Mietoinen ja muu maailma Perinnöksi tila ostettiin vuonna 1771. Soukon vanhan tilan rakennuskanta autioitui ja tuhoutui 1900-luvun alkupuolella. Soukosta on 1930 luvulla lohkottu ainakin yksi tila.Kauko-Vainio: Mietoisten kulttuurimaisema ja vanha rakennuskanta, s. 152 Soukon naapurikyliä Mietoisissa ovat Aarlahti, Palokylä, Nummi ja Sydänperä. Harvaan asuttu Soukko on maisemaltaan lähinnä peltoa ja metsää. ==Lähteet== * * ===Viitteet=== Luokka:Mietoisten kylät
Toija

Toija on Salon kylä ja taajama, joka sijaitsee entisen Kiskon kunnan alueella. Toija oli Kiskon ainoa taajama ja hallinnollinen keskus. Toijan koulussa on luokat 1.–6. ja esikoulu. Koulua käy noin 110 oppilasta. Kalusteita valmistava yritys Juha Punta Oy on paikallisesti merkittävä työnantaja. Toijassa on toinen Kiskon vanhoista lainamakasiineista. Kivimakasiini on valmistunut vuonna 1858. Nykyisin se on kesäisin näyttelytilana. Seurakuntaan on rakennettu kaksi makasiinia, koska seurakuntalaisten kesken ei päästy yksimielisyyteen makasiinin sijainnista. Ensimmäinen rakennettiin Kiskon kirkonkylään, mutta Turun läänin puolella asuvat seurakuntalaiset halusivat oman makasiinin, ja sellainen syntyi Toijaan.Kivimakasiini, Kisko-Seura ==Katso myös== *Hirsijärvi ==Lähteet== Luokka:Kiskon kylät Luokka:Varsinais- Suomen maakunnan taajamat Luokka:Suomen entiset kuntakeskukset
Nika Schuberg

Nika Schuberg (1832–1884) oli liiviläinen laivanomistaja ja aktivisti. Hän johti kapinaa Dundagan moisioherraa vastaan 1859–1860. Kapina unohdettiin pitkäksi aikaa, kunnes Riiasta löytyi 1980-luvulla laukku, joka sisälsi Schubergin käymää kirjeenvaihtoa. ==Kapina== Nika Schuberg syntyi Kolkan kylässä Latvian Liivinrannalla. Hänen isänsä oli kalastaja-pienviljelijä. Hän kävi paikallista koulua ja oppi lukemaan ja kirjoittamaan sekä liiviksi että latviaksi. Hän hankki oman kalastusveneen ja rupesi harjoittamaan kalan vientiä Riikaan. Lokakuussa 1859 Dundagan paroni von Osten-Sacken, Dundagan moisioherra, joka omisti suurimman osan Kuurinmaan liiviläisten kylien maasta, vaati uutta vuokrasopimusta maidensa viljelijöiltä. Sopimus olisi korottanut maan vuokran lähes kaksinkertaiseksi siitä, mitä se oli kruunun omistamilla mailla. Kaikki ne, jotka eivät suostuneet allekirjoittamaan, uhattiin karkottaa hänen mailtaan. Uhkauksesta huolimatta kukaan viljelijöistä ei allekirjoittanut, vaan kylistä päätettiin lähettää lähetystö Baltian kenraalikuvernööri Suvorovin luokse. Lähetystöä johti Nika Schuberg, sillä hän oli ainut, joka osasi sekä puhua että kirjoittaa sujuvaa latviaa. Suvorovilta vaadittiin liiviläisten viljelemän maan vuokran arviointia maan arvon mukaan, sekä maan lunastamista moisiolta kruunulle. Suvorov asettikin tutkintakomitean, joka koostui pääasiassa Ventspilsin aatelistosta. Komitea päätyi ehdottamaan liiviläisten lähetystön pidättämistä kiihotuksesta tottelemattomuuteen. Nika Schuberg ja muut pidätettiin 7. maaliskuuta 1860. Heidät vapautettiin Latvian kansallisen heräämisen johtohahmon Krišjanis Waldemārsin puhuttua Suvoroville heidän puolestaan. Kaikki lähetystön jäsenet kuitenkin menettivät maansa, kuten myös kaikki ne jotka eivät allekirjoittaneet uutta vuokrasopimusta. ==Loppuelämä== Tapauksen jälkeen Schuberg muutti Pietariin, jossa hän eli vuoteen 1863 saakka. Tämän jälkeen hän palasi ja meni naimisiin paikallisen naisen kanssa. Hänet kuitenkin pidätettiin ja tuomittiin kärsimään 50 raippaparia epäselvästä syystä. Ilmeisesti kyseessä oli paikallisen aateliston kosto. Tämän jälkeen hän muutti vaimonsa kanssa takaisin Pietariin ja sieltä sisä-Venäjälle, jossa hän työskenteli viinanpolttamossa. Vuonna 1881 hän muutti melkein rahattomana kuusihenkiseksi kasvaneen perheensä kanssa Riikaan ja sieltä Moskovaan, jossa hän kuoli vuonna 1884. ==Lähteet== *Edgar Vaalgamaa: Valkoisen hiekan kansa: Liiviläisten historiaa ja kulttuuria, Jälkisanat Valda Šuvcāne. Atena, 2001. ISBN 951-796-235-5. *Marjo Mela ja Lembit Vaba: Latvian historiaa ja kulttuuria. Rozentāls-seura, 2005. ISBN 951-986-71-1-2. Luokka:Liiviläiset henkilöt Luokka:Vuonna 1832 syntyneet Luokka:Vuonna 1884 kuolleet